**Gibraltar Heritage Trust** er en ideell organisasjon vesentlig basert på veldedighet som ble etablert ved lov av 1. mai 1989 for å bevare og fremme kulturarven i det britiske oversjøiske territoriet Gibraltar.

Finansiering og ansvarsområde
-----------------------------

Stiftelsen samarbeider med myndighetene i Gibraltar og med private organisasjoner og enkeltpersoner for å bevare og fremme Gibraltars kulturarv og andre formål som undervisning og turisme. Stiftelsen finansieres gjennom billettsalget fra utstillinger og av billettsalget for adgang til eiendommer som forvaltes av Gibraltar turistråd og fra donasjoner. Selv om Gibraltar Museum eies og drives av det offentlige, har stiftelsen en rådgivende rolle og bidrar til å utvide samlingene.

Anlegg
------

Stiftelsen vedlikeholder en rekke historisk betydningsfulle bygninger og andre anlegg, og gir råd om bevaring og restaurering. Med Gibraltars lange historie som en garnisonsby og marinebase omfatter de fleste anlegg militære byggverk, inkludert forsvarsanlegg, bastioner, festninger og batterier. Imidlertid vedlikeholder stiftelsen også andre attraksjoner, såvel naturskapte attraksjoner som menneskeskapte byggverk som eksempelvis grotter og kirker.

En del av de turistområder hvor stiftelsen koordinerer bevaring og utvikling ligger på den høye skråningen av Gibraltarklippen i Gibraltars naturreservat. Disse inkluderer O' Haras batteri, den 100 tonn tunge kanonen i Napier av Magdalena-batteriet, Det militære kulturarvsenteret ved Prinsesse Carolines batteri og artilleribatteriet ved Parson's Lodge. På slutten av 1990-tallet sto stiftelsen for restaurering av Parson's Lodge-batteriet som i 1884 hadde tre 10 tommers godt skjulte kanoner. Stiftelsen driver de kystnære fort som er åpne for publikum, og som viser eksempler på artilleri fra ulike tidsepoker.

Referanser
----------

1. ↑  *Gibraltar Heritage Trust Act 1989* Arkivert 27. august 2012 hos Wayback Machine. (PDF), s. 1.
2. ↑  «About the Trust» Arkivert 31. oktober 2012 hos Wayback Machine. *Gibraltar Heritage Trust*.
3. ↑  *Gibraltar Heritage Trust Act 1989* Arkivert 27. august 2012 hos Wayback Machine. (PDF), s. 7.
4. ↑  *Gibraltar Heritage Trust Act 1989* Arkivert 27. august 2012 hos Wayback Machine. (PDF), s. 17.
5. ↑  *Gibraltar Heritage Trust Act 1989* Arkivert 27. august 2012 hos Wayback Machine. (PDF), s. Schedules 1 og 2.
6. ↑  Bennett & Doyle (1998), s. 110.
7. ↑  Ehlen & Harmon (2001), s. 104.
8. ↑  Finlayson & Fa (2006), s. 57.

Litteratur
----------

* «About the Trust», Gibraltar Heritage Trust.
* Bennett, Matthew R.; Doyle, Peter (1998): *Issues in Environmental Geology: A British Perspective*, Geological Society, ISBN 978-1-86239-014-0, s. 110.
* Ehlen, Judy; Harmon, Russell S. (2001): *The Environmental Legacy of Military Operations*, Geological Society of America, ISBN 978-0-8137-4114-7, s. 104.
* Finlayson, Clive; Fa, Darren (31. oktober 2006): *The Fortifications of Gibraltar 1068-1945*[*død lenke*], Osprey Publishing, ISBN 978-1-84603-016-1, s. 57.
* «Gibraltar Heritage Trust Act 1989» Arkivert 27. august 2012 hos Wayback Machine. (PDF), *Government of Gibraltar*.

|  |  |
| --- | --- |
| Oppslagsverk/autoritetsdata | VIAF **·** LCCN
 |